ԳԱՎԱՌԻ ԱՎԱԳ ԴՊՐՈՑ

Հերթական ատեստավորման

ենթակա ուսուցիչների

վերեպատրաստման

դասընթաց

Հետազոտական

աշխատանք

Թեմա՝ Աշխարհագրության ուսուցման ժամանակակից մեթոդները և

կիրառման առանձնահատկությունները։

Հետազոտող ուսուցիչ՝ Լիլիթ Կարոյան

Ղեկավար՝ Թերեզա Ղարաբաղցյան

Գավառ 2022

**ԲՈՎԱՆԴԱԿՈՒԹՅՈՒՆ**

ՆԵՐԱԾՈՒԹՅՈՒՆ - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - 3

ԳՐԱԿԱՆ ԱԿՆԱՐԿ: ԱՇԽԱՐՀԱԳՐՈՒԹՅԱՆ ՈՒՍՈՒՑՄԱՆ ՄԵԹՈԴՆԵՐԻ ԴԱՍԱԿԱՐԳՈՒՄԸ - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - 5

ԱՇԽԱՐՀԱԳՐՈՒԹՅԱՆ ՈՒՍՈՒՑՄԱՆ ՄԵԹՈԴՆԵՐԻ ԸՆՏՐՈՒԹՅՈՒՆԸ - - - - - - - - - - - - 13

ԵԶՐԱԿԱՑՈՒԹՅՈՒՆ - - - - - - - - - - - - - - - - - - - - - - - - - - - - - - - - - - - - - - - - - - - - - - - - -20

ՕԳՏԱԳՈՐԾՎԱԾ ԳՐԱԿԱՆՈԹՅԱՆ ՑԱՆԿ - - - - - - - - - - - - - - - - - - - - - - - - - - - - - - - - 21

Ներածություն

<< *Դպրոցն արվեստանոց է, որտեղ ձևավորվում է աճող սերնդի միտքը։ Հարկավոր է դա ամուր պահել ձեռքերում, եթե չես ցանկանում ձեռքից բաց թողնել ապագան* >> ։

Անրի Բարբյու

Որոշ հոգեբանների և մանկավարժների հետազոտություններն ապացուցում են, որ ուսուցման մեջ հաջողության բացակայությունը պայմանավորված է ոչ թե աշակերտի բնածին սակավ ընդունակություններով, այլ ուսուցչի կողմից կիրառվող ոչ արդյունավետ աշխատաձևերով , որոնք , ըստ էության , հաղորդում են գիտելիք , բայց չեն սովորեցնում ինքնուրույն սովորել: Ուսուցման գործընթացում գիտելիքի փոխանցման ուղիները համարվում են ուսուցման մեթոդներ:

Մեթոդը հունարերեն metodos բառի հայերեն թարգմանությունն է, որը նշանակում է նպատակին հասնելու եղանակ, ուղի, որոշակի կարգավորված գործունեություն:

Դիդակտիկան , ուսուցման մեթոդ ասելով , հասկանում է այն եղանակները , ուղիները , հնարները և ձևերը , որոնցով զինվելով` սովորողները ուսուցչի ղեկավարությամբ ձեռք են բերում գիտելիքներ, հմտություններ, կարողություններ , որոնք ձևավորում են նրանց աշխարհայացքը , զարգացնում ճանաչողական ունակություններ և գործնական հմտությունները: Ուսուցման մեթոդները ուսումնական գործընթացի կարևորագույն բաղադրիչներից են:

Մեծ մանկավարժ - գիտնական Ի. Պ. Պոդլասին նշում է, որ « Մեթոդը ուսուցման գործընթացի միջուկն է, որը կապող օղակ է նախատեսված նպատակի և վերջնարդյունքի միջև »: Նրա դերը « նպատակներ - բովանդակություն – մեթոդներ - ձևեր- ուսուցմшն միջոցներ » համակարգում համարվում է որոշիչ: Դիդակտիկայում տրվել է ուսուցման մեթոդ հասկացության առավել լիարժեք ձևակերպումը, այն է` «Ուսուցման մեթոդը ուսուցչի և աշակերտի փոխկшպակցված գործունեության համակարգված եղանակ է ուղղված կրթական նպատակների իրшկանացմանը»: Այդ գործունեությունը արտահայտվում է իմացության աղբյուրների , տրամաբանական հնարքների , սովորողների իմացական ինքնագործունեության տեսակների և ուսուցչի կողմից ուսուցման պրոցեսի ղեկավարման եղանակների կիրառման մեջ:

Այսպիսով « ուսուցման մոթո » հասկացության բնորոշ հատկանիշներն են` նպատակը, որը որոշվում է ուսուցչի և աշակերտի գործողությունների համակարգը ( օրինակ` աշխարհագրական պատկերացման ձևավորում ) , միջոցները, որոնց оգնությամբ

իրագործվում է նպատակը ( օրինակ` նկարների ցուցադրում ), և օբյեկտը, որին ուղղված է գործողությունների համակարգը (oրինակ` գիտելիք լեռնաշղթայի վերաբերյալ ):

Ուսուման մեթոդի ձևակերպման մեջ առանձնացվում է երկու կողմ` արտաքին ( օբ-

յեկտային ) և ներքին ( սուբյեկտային ) :

Արտաքին կողմը ( օբյեկտային ասպեկտ ) արտահայտվում է ուսուցչի գործողու-թյուններում , երբ նա ընտրում է գիտելիքի ձեռքբերման աղբյուրը , որով պետք է կազմակերպի աշшկերտների աշխատանքը , ինչն արտահայտվում է մեթոդների և ուսումնական նյութի բովանդակության կապի մեջ: Օրինակ` եթե ուսուցիչը նյութը շարադրում է բանավոր, այդ պարագայում սովորողների համար գիտելիքների աղբյուրը նրա խոսքն է , իսկ խոսքի шրտահայտման ձևը` պատմում , զրույց , դասախոսություն և այլն , մեթոդի արտաքին կողմն է:

Ներքին կողմը ( սուբյեկտային ասպեկտ ) աշակերտների կողմից ուսումնական տեղեկության մտավոր վերլուծությունն է , գիտելիքի տրամաբանական կառուցվածքի գիտակցումն ու իմաստավորումը: Այս գործունեությունը դիտարկելի չէ , քանի որ կատարվում է մտավոր գործողությունների միջոցով: Ուսուցիչն այդ մասին տեղեկանում է միայն արդյունքների ստուգման պահին: Ներքին կողմը մեծապես կախված է աշակերտի պատրաստվածությունից, ուսուցչի մասնագիտական վարպետությունից ու անձնային որակներից:

Ուսուցման արտաքին և ներքին կողմերը պայմանավորում են ուսուցման մեթոդի բինար կամ երկարգասիք բնույթը:

Մեթոդի բաղադրամաս է համարվում հնարը: Մեթոդական հնարը ուսուցման գործընթացի փոքրագույն կառուցվածքային միավորն է: Ուսուցման տարբեր մեթոդներում կիրառվում են հնարների տարբեր չափեր։ Ինչքան բարդ է մեթոդը , այնքան ավելի շատ են նրանում պարունակվող հնարները , հետևաբար առավել բարձր է ակտիվացնող ներգործությունը:

ԳՐԱԿԱՆ ԱԿՆԱՐԿ

**ԱՇԽԱՐՀԱԳՐՈՒԹՅԱՆ ՈՒՍՈՒՑՄԱՆ ՄԵԹՈԴՆԵՐԻ ԴԱՍԱԿԱՐԳՈՒՄԸ։**

Դիդակտիկայում տարբերակում են մեթոդների երեք խոշոր խմբեր

1. աշակերտների ուսումնական գործունեության խթանման մեթոդներ ,

2. ուսումնաիմացական գործունեության կազմակերպման մեթոդներ ,

3. ուսումնաիմացական գործունեության արդյունքների վերահսկաման մեթոդներ :

**Առարկայական ուսուցման մեթոդիկաներում** հիմնական ուշադրությունը կենտրոնացվում է մեթոդների երկրորդ խմբի՝ ուսումնաիմացական գործունեության կազմակերպման մեթոդների վրա , որոնք դասակարգում են հետևյալ հիմքերով`

ա․ըստ գիտելիքի ստացման աղբյուրի ,

բ․ ըստ սովորողների իմացական գործունեության բնույթի ,

գ․ ըստ ուսումնական նյութի պարզաբանման տրամաբանության ( ինդուկտիվ և դե - դուկտիվ մեթոդներ ) ,

դ․ ըստ սովորողներ ինքնուրույնության աստիճանի:

**Աշխարհագրության ուսուցման մեթոդիկայում գոյություն ունի և կիրառվում է**

**ուսուցման մեթոդների երկու դասակարգում`**

1․ ըստ գիտելիքի ստացման աղբյուրի

2․ ըստ սովորողների իմացական գործունեության բնույթի, որը պայմանավորված է գիտելիքի յուրացման տարբեր մակարդակներով:

Երկու դասակարգումների գոյությունը արտացոլում է մեթոդների բազմաբնույթ էությունը, դրանց արտաքին և ներքին կողմերը:

**Աշխարհագրության ուսուցման մեթոդները՝ ըստ գիտելիքների ստացման աղբյուրի։**

Ըստ գիտելիքի ստացման աղբյուրի, աշխարհագրության ուսուցման մեթոդները բաժանվում են երեք խմբի ․

1․ խոսքային մեթոդներ

2․ դիտազննական մեթոդներ

3․ գործնական մեթոդներ

**1․ Աշխարհագրության ուսուցման խոսքային մեթոդները**:

Աշխարհագրության ուսուցման մեթոդներից՝ ըստ գիտելիքի ստացման աղբյուրի առավել կարևորվում է խոսքային մեթոդը: Խոսքը մարդկային շփման գլխավոր միջոցն է: Առանց նրա հնարավոր չէ իրականցնել նաև ուսուցման գործընթացը: Ուսուցման խոսքային մեթոդները նույնքան հին են , որքան և ինքը`ուսուցումը:

Խոսքային մեթոդը ուսուցչի ու աշակերտի փոխկապակցված գործնեության համակարգված եղանակ է , որն իրականացվում է խոսքի միջոցով:

Գոյություն ունեն բանավոր և գրավոր ( մտքի արտահայտումը գրավոր շարադրանքի եղանակով ) խոսքային մեթոդներ: Բանավոր խոսքային մեթոդները տարբերվում են նյութի բովանդակության շարադրման ձևերով: Այն կարող է կրել մենախոսության բնույթ` ուսուցչի պատմումը, բացատրությունը, դպրոցական դասախոսությունը, աշխարհագրական տեղեկատվական աղբյուրներիի հետ աշխատելու հնարներին ծանոթացումը: Կարող է կրել նաև երկխոսության բնույթ` զրույց աշակերտների հետ , աշխատանք դասագրքում զետեղված հարցերի և առաջադրանքների շուրջ: Ուսուցչի պատկերավոր և հուզական խոսքը մեծ ազդեցություն է թողնում սովորողի խոսքի տրամաբանության ձևավորման և զարգացման վրա: Աշխարհագրության որոշ ուսուցիչներ խուսափում են պատմելուց և նախընտրում են զրույցը` իբրև առավել ակտիվ մեթոդ : Սակայն ուսուցչի մենախոսությունը ընկալվում է սովորողի կողմից իբրև մտքի կանոնավոր , տրամաբանական ամուր կառուցվածք ունեցող շարադրանքի նմուշ, հետևաբար ուսուցչի խոսքն անփոխարինելի դեր ունի ողջ կրթական գործընթացում:

Խոսքային մեթոդների զարգացման գլխավոր և հիմնական ուղղությունը դրանց ներուժի առավելագույն օգտագործումն է սովորողների մտավոր գործնեության կազմակերպման համար : Դրան հասնելու համար անհրաժեշտ է աշակերտներին սովորեցնել տրամաբանական գործողությունների եղանակներին` վերլուծություն , համադրում , համեմատում , համակարգում և ընդհանրացում : Խոսքային մեթոդներնա նհրաժեշտ են որպեսզի աշակերտների մոտ ձևավորվեն հետևյալ կարողություները` կատարել դատողություններ , արտահայտել սեփական միտքը, պատմել դիտարկված երևույթների մասին , կիսվել տպավորություններով և այլն :

**2․ Աշխարհագրության ուսուցման դիտազննական մեթոդները։**

Այս խմբի մեթոդները տարբերվում են զննականության միջոցների կիրառմամբ: Դիտազննական մեթոդներում գիտելիքների աղբյուրներ են հանդիսանում տարբեր ուսումնական պարագաներ:

Դիտազննական մեթոդը ուսուցչի և աշակերտի փոխկապակցված գործնեության համակարգված ձև է, որն իրականացվում է ցուցադրության միջոցով:

Դիտազննական մեթոդների շարքին են դասվում ուսումնական նկարների, ցուցադրական աղյուսակների, էկրանային պարագաների, ուսուցողական կամ մանկավարժական նկարներ , քարտեզների և մոդելների կիրառման մեթոդները: Դիտազննական մեթոդների հիմնական գործառույթը ուսումնասիրվող օբյեկտի կամ երևույթի պատկերավոր կերպարի ստեղծումն է գիտակցության մեջ , աշխարհագրական օբյեկտների վերաբերյալ պատկերացումների ձևավորումը ( օրինակ` աէրոֆոտոնկարի միջոցով պատկերացում ենք կազմում ծովային հոսանքի վերաբերյալ ) : Ուսուցիչը ցուցադրում է դիտազննական պարագաները , կազմակերպում է դրա ընկալումը աշակերտի կողմից , ղեկավարում է նրանց մտավոր գործունեությունը, սովորեցնում աշխարհագրական իմֆորմացիայի ստացման նմանատիպ աղբյուրների հետ աշխատելու եղանակները: Բազմատեսակ դիտազննական միջեցների ներմուծումը ուսուցման գործընթաց նպաստում է ուսումնական նյութի առավել խոր ընկալմանը: Աշխարհագրության ուսուցման գործընթացում դիտազննական մեթոդները առավել կարևոր են , քանզի հիմնված են զգայական իմացության վրա , իսկ զգայական իմացությունը ժամանակային առումով նախորդում է ռացիոնալ իմացությանը : Սակայն զգայական իմացությունը լիովին ինքնուրույն հանդես չի գալիս, այն ուղեկցվում է խոսքով (օրինակ` « օղակաձև կորալային կղզի » հասկացությունը ձևավորվում է նկարի ցուցադրման հիման վրա, որն ուղեկցվում է բանավոր բացատրությամբ, այսինքն կղզիների այս տեսակի մասին հասկացությունը ձևավորվում է պատկերացման հիման վրա ): Տվյալ դեպքում դիտազննական մեթոդները հիմք են հանդիսանում խոսքային մեթոդների համար: Աշխարհագրության ուսուցման մեթոդիկայում կա « ոսկյա օրենք »` գիտելիքի ստացման յուրաքանչյուր նոր աղբյուր սկզբում պետք է լինի հատուկ ուսումնասիրման օբյեկտ : Օրինակ` ուսուցման գործընթացում հաճախ բարդություններ են առաջանում գծապատկերների հետ աշխատելու ընթացքում, սովորողները դժվար են հասկանում սխեմայի կառուցվածքն ու նրանում երևույթի պատկերման եղանակները , այդ իսկ պատճառով սխեմայի դիդակտիկական հնարավորությունները լիարժեք չեն իրացվում:

**3․ Աշխարհագրության ուսուցման գործնական մեթոդները: Գործնական**

**աշխատանքներ:**

Այս մեթոդներում գիտելիքների ստացման գլխավոր աղբյուր են հանդիսանում

աշխարհագրական իրականությունը ( բնական և հասարակական ) ու նրա մոդելները

( քարտեզներ , պրոֆիլներ , գրաֆիկներ , մանրակերտեր և այլն ) :

Գործնական մեթոդները ուսուցչի ու աշակերտներիի փոխկապակցված գործողություններ են , որոնք ունեն իրենց առանձնահատկությունները .

-ուսուցիչը ձևակերպում է խնդիրը ու կազմակերպում աշակերտի գործունեությունը , որն ուղղված է քարտեզի , նկարի , մոդելի կամ այլ օբյեկտի հետ նախատեսվող աշխատանքի եղանակների յուրացմանը ( օրինակ` ծանոթացնել քարտեզի « գունային լեզվին », որից հետո որոշել տարբեր վայրերի ռելիեֆի ձևերը` ըստ գունային ֆոնի ):

-ուսուցիչը առաջադրում է խնդիր, որի լուծման համար պետք է օգտվել քարտեզից , նկարից , մոդելից կամ այլ օբյեկտից` կիրառելով աշխատանքի` արդեն իսկ յուրացված եղանակները , ձեռք բերել նոր գիտելիք ( օրինակ` քարտեզի « գունային լեզվի » և « գունային սանդղակի » օգնությամբ որոշել երկրի մակերևույթի տարբեր մասերի բացարձակ և հարաբերական բարձրությունները ):

Գործնական մեթոդը ուսուցչի և աշակերտի փոխկապակցված գործնեության համակարգված եղանակ է, որն իրականացվում է սովորողի ինքնուրույն ակտիվ գործողության միջոցով:

Այսպիսով` գործնական մեթոդների էությունն այն է, որ ուսուցչի օգնությամբ աշակերտները սովորեն ձեռք բերել նոր գիտելիքներ ուսուցման միջոցներից ( քարտեզից, ֆիլմերից ):

Գործնական մեթոդները մեծ դեր են խաղում այնպիսի կարողությունների ձևավորման գործում, որոնք անհրաժեշտ են սովորողի ինքնուրույն իմացական գործունեության զարգացման համար և կիրառելի են առօրյա կյանքում, օրինակ` կառուցողական ունակությունները, թվային տվյալների վերլուծությունը, ուսուցման տեխնիկական միջոցների հետ աշխատելու և դրանցից գիտելիք քաղելու կարողությունը և այլն: Գործնական մեթոդների շարքին են պատկանում օբյեկտների ու երևույթների դիտարկումը բնության մեջ , արտադրական և ոչ արտադրական ոլորտի ձեռնարկություններում : Այս մեթոդները նպաստում են աշխարհագրական գիտելիքների կիրառմանը հասարակական կյանքում և աշխատանքի տարբեր ոլորտներում ( հեղեղների առաջացման կանխատեսում, մթնոլորտային երևույթների կանխատեսում, ջրամբարների աղտոտման դեմ պայքարի ուղիների որոնում և այլն ): Գործնական մեթոդների իրացման հարցում մեծ դեր ունեն գործնական աշխատանքները , որոնք կատարվում են դասարանում , տեղանքում , արտադրկան և ոչ արտադրական ոլորտի ձեռնարկություներում: Գործնական աշխատանքները աշակերտի ուսուցման կազմակերպման ձևեր են : Ուսուցողական գործնական աշխատանքները կատարվում են ուսուցչի ղեկավարությամբ:

Ուսուցիչը բացատրում է գործողությունների հերթականությունը, ցույց է տալիս կատարման օրինակը և հանձնարարում առաջադրանքը, որը ենթադրում է գործողության վերարտադրումն ու մտապահումը, այսինքն ուղղված է գործողության եղանակի յուրացմանն ու կարողության ձևավորմանը ( օրինակ` « կետի աշխարհագրական կոորդինատների » որոշումը: Գտնել Ամստերդամի , Տորոնտոյի , Մելբուրնի աշխարհագրական լայնությունները ): Վարժեցնող գործնական աշխատանքները ուղղված են կարողության ամրապնդմանն ու կատարելագործմանը, ինչը կհանգեցնի հմտության ձևավորմանը , այսինքն գործողության ավտոմատացմանը ( օրինակ` ինքնուրույն ընտրել Աֆրիկա մայրցամաքից երեք տեղանուն և որոշել դրանց աշխարհագրական կոորդինատները , որից հետո կրկնել նույն առաջադրանքը մյուս մայրցամաքների հետ ):Այսինքն, ուսուցիչն առաջադրում է կետի աշխարհագրական կոորդինատների որոշմանն ուղված տարատեսակ աշխատանքներ, որոնք պահանջում են յուրացված կարողության բազմակի կրկնություն և հանգեցնում հմտության ձևավորման: Ամփոփիչ գործնական աշխատանքները ուղղված են հմտությունների ու կարողությունների յուրացման որակի ստուգմանն ու դրանց կիրառմանը նոր պայմաններում ( օրինակ` նավը գտնվում է հվ. լայն. 40˚ և արվ. երկ. 15˚ կետում և օգնություն է խնդրում, մոտակա երկու նավերը գտնվում են` մեկը հվ. լայն. 20˚ և արմ. երկ. 5˚-ում, իսկ մյուսը` հվ. լայն. 40˚ և արվ. երկ. 90˚-ում, հարց. ո՞ր նավը ավելի շուտ կհասնի օգնության: Աշակերտի գործողությունը` գտնել նավերի տեղը քարտեզի օգնությամբ, չափել հեռավորությունը, արտահայտել կմ -ով կամ ծովային մղոնով և պատասխանել հարցին ):

Գործնական մեթոդների կիրառումը արդյունավետ է միայն այն դեպքում, երբ սովորողները տիրապետում են ուսումնական աշխատանքի այնպիսի հնարներին, որոնք ընկած են աշխարհագրական կարողությունների ու հմտությունների հիմքում:

**4․ Աշխարհագրության ուսուցման մեթոդներն ըստ դպրոցականների իմացական**

**գործունեության բնույթի**

Զարգացնող ուսուցման գաղափարներն իրականացնելու նպատակով 20 -րդ դարի 70-ական թթ Լեռներն ու Սկատկինը մշակեցին և ներդրեցին ուսուցման մեթոդների նոր դասակարգում, որը հաշվի է առնում աշակերտների իմացական գործունեության բնույթը տարբեր տարիքային խմբերում: Այդ գաղափարները այսօր լայնորեն կիրառվում են դպրոցում և հիմք են հանդիսանում ուսուցման գործընթացի կազմակերպման համար:

Աշխարհագրության ուսուցման մեթոդիկայում, այս դասակարգման համաձայն, մեթոդները միավորվում են երկու մեծ խմբերում՝

**․**Բացատրացուցադրական մեթոդների խումբ՝ *բացատրացուցադրական*  և

*ռեպրուդուկտիվ*  / *վերհիշական* / մեթոդներ,

**․**Ստեղծագործական մեթոդների խումբ՝ *պրոբլեմային շարադրանքի*, *մասնակի – որոնողական*  և *հետազոտական մեթոդներ:*

*Բացադրացուցադրական մեթոդը* կիրառվում է ուսուցչի կողմից ուսումնական իմֆորմացիայի փոխանցման ընթացքում: Ուսուցիչը բացատրում է, իսկ աշակերտը մտապահում և վերարտադրում է գիտելիքը այն տեսքով, ինչպես որ մատուցել է ուսուցիչը: Մեթոդի շրջանակներում ուսուցման առավել ընդունված մեթոդական հնարներն են` բացատրությունը, պատմելը ( քարտեզի ցուցադրությամբ ), բարձրաձայն ընթերցումը, աղյուսակային տվյալների որոնումը, դասագրքի նյութի վերապատմումը : Այս մեթոդի օգնությամբ ուսուցիչը ձևավորում է սովորողների գիտելիքների հիմնական պաշարը, որի հիմքի վրա հետագայում կազմակերպվում են ինքնուրույն աշխատանքները: Ուսուցիչը փոխանցում է գիտելիքը, սովորողները յուրացնում են տեղեկությունը` լսում են, կարդում են, դիտում են և մտապահում են, որից հետո պարզ վերարտադրում են ընկալվածը: Բացատրացուցադրական մեթոդը գիտելիքների փոխանցման ամենադյուրին մեթոդն է, իսկ ժամանակի իմաստով` առավել տնտեսողը, քանի որ կարճ ժամանակահատվածում հնարավոր է փոխանցել գիտելիքների մեծ ծավալ: Տնտեսական և սոցիալական աշխարհագրության շրջանակներում այս մեթոդը կիրառվում է ամբողջական թեմաների համալիր ներկայացման նպատակով, օրինակ` « Հայաստանի Հանրապետության տնտեսաաշխարհագրական բնութագիրը », « Հայաստանի Հանրապետության արտաքին տնտեսական կապերը » և այլն: Ուսումնական տեղեկատվությունը կարելի է փոխանցել ոչ միայն բանավոր խոսքի, այլև տեխնիկական միջոցների օգնությամբ: Ժամանակակից դպրոցի ուսումնական աշխատանքներում առաջնայնությունը տրվում է բացատրությանը` որոշ չափով նվազեցնելով պատմելու և նկարագրելու դերը: Բացատրացուցադրական մեթոդը կիրառվում է ոչ միայն տեսական գիտելիքի փոխանցման նպատակով, այլև նրա միջոցով ձևավորվում են աշխարհագրության ուսուցման մեջ կիրառվող բազմաթիվ հնարներ` քարտեզի ընթերցում, գծակարգի վերլուծում, աշխարհագրական նկարագրության և բնութագրի կազմում և այլն: Այս մեթոդը նպատակահարմար է լայնորեն կիրառել նաև ցածր դասարաններում:

*Վերհիշական* կամ *ռեպրոդուկտիվ* մեթոդի նպատակը գիտելիքի կրկնության, ամրապնդման և վերահսկման իրականացումն է, իսկ քանի որ վերհիշել կամ վերարտադրել կարելի է միայն այն, ինչ լսել, տեսել, կարդացել ես, ապա այս մեթոդը կիրառվում է բացատրացուցադրական մեթոդի հենքի վրա: Վերհիշական մեթոդի գլխավոր հատկանիշը գործնեության եղանակի կրկնությունն ու վերարտադրությունն է ուսուցչի հանձնարարությամբ ըստ որոշակի պլանի կամ նմուշի: Վերհիշական մեթոդը ձևավորում և ամրապնդում է աշխարհագրական հատուկ կարողություններն ու հմտությունները: Ուսուցչի դերը, այս մեթոդի շրջանակներում այն է, որ, հանձնարարելով առաջադրանքը, կարողանա կազմակերպել աշակերտների կողմից գիտելիքի կիրառման և նյութի կրկնության բազմատեսակ եղանակները: Վերհիշական մեթոդի էությունն է սովորեցնել աշակերտներին կիրառել ստացվող նոր գիտելիքներն արդեն ծանոթ ուսումնական իրավիճակում ( աշխատանք տիպային պլանի հետ ) կամ նոր գիտելիք ձեռք բերելու համար: Վերհիշական մեթոդներում մեծ տեղ է զբաղեցնում աշխատանքը տիպային պլանի և քարտեզի հետ: Սովորողներին տրվում է գետերի, լճերի, լեռնաշխարհների, բնական զոնաների, առանձին պետությունների բնութագրերի պլանը:

Տիպային պլան: Գետի բնութագրում:

Դասարանից դասարան տիպային պլանները բարդեցվում են: Օրինակ` եթե 6-րդ դասարանում գետի բնութագիրը պարունակում է հետևյալ հարցերը`

գետի անվանում,

գետի հոսքի ուղղություն,

գետի ակունք ( աշխարհագրական կոորդինատներ, տեղանքի անվանում ),

տեղանքի բնույթը ( հարթավայր, լեռներ և այլն ),

վտակներ,

գետաբերան ( աշխարհագրական կոորդինատներ, տեղանքի անվանում ),

ապա 7-րդ դասարանում այս տիպային պլանի մեջ ավելանում են նաև հետևյալ հարցերը`

կլիմայի ազդեցությունը գետային ռեժիմի վրա,

գետի տնտեսական նշանակությունը և այլն:

Բարձր դասարաններում այս հարցերին կարող են ավելանալ նաև այլ հարցեր:

Վերջին ժամանակներս աշխարհագրության ուսուցման ընթացքում աշակերտների իմացական հետաքրքրասիրության զարգացման նպատակով՝ դպրոցական ուսուցման շրջանակներում ակտիվորեն սկսվեց կիրառվել *պրոբլեմային ուսուցման մեթոդը*: Այս հարցով խորապես զբաղվել է Մ.Ի. Մախմուտովը և ստեղծել մի ստվարածավալ աշխատություն, որը կոչվել է « Պրոբլեմնոյե օբուչենիե »: Պրոբլեմային ուսուցումը յուրահատուկ տեղ է զբաղեցնում դպրոցական կրթության մեջ և ներառում է մի շարք մեթոդներ` պրոբլեմային շարադրանքի, մասնակի - որոնողական և հետազոտական:

Սովորողների առջև դրվում է խնդիր, որոնք նրանք պետք է լուծեն ինքնուրույն կամ ուսուցչի օգնությամբ, գտնեն լուծման եղանակները կամ արդեն ունեցած գիտելիքների կիրառման եղանակները նոր պայմաններում: Հակասությունները արդեն ունեցած գիտելիքների և նոր հանձնարարությունների միջև պետք է հանձնարարեն ինքնուրույն մտային և գործնական գործողություններով, որոնք կունենան ստեղծագործական բնույթ: Ստեղծվում պրոբլեմային իրավիճակ:

*Պրոբլեմային իրավիճակ*: Պրոբլեմային իրավիճակը հոգեբանական իրավիճակ է, որում աշակերտը մտավոր բարդություն է ունենում ուսումնական խնդրի լուծման ճանապարհին: Պրոբլեմային իրավիճակաը սովորաբար ստեղծում է ուսուցիչը ( բայց հնարավոր է, որ այն ստեղծի նաև սովորողը իր հարցադրումներով ): Աշխարհագրության ուսուցման շրջանակներում առանձնացվում է պրոբլեմային իրավիճակի ստեղծման երեք տեսակ ( ըստ Ա .Մ . Մատյուշկինի ):

Առաջին տեսակ` իրավիճակ, երբ խնդրի լուծման համար գիտելիքներն անբավարար են, կամ խնդրի պայմաները բովանդակում են ոչ ամբողջական տեղեկություն:

Երկրորդ տեսակ` երբ առկա գիտելիքներից ընտրվում են նրանք, որոնք անհրաժեշտ են խնդրի լուծման համար:

Երրորդ տեսակ` երբ աշակերտները պետք է գիտելիքները օգտագործեն նոր իրավիճակում:

*Պրոբլեմային շարադրանքի մեթոդ:* Մեթոդի նպատակն է ցույց տալ աշակերտին իմացության բարդ ուղին, ճշմարտության պարզաբանման ճանապարհը, որևէ բարդ հարցի ապացուցողական լուծման նմուշը:

*Մասնակի - որոնողական մեթոդ:* Այս մեթոդի նպատակն է աստիճանաբար մոտեցնել սովորողին ստեղծագործական աշխատանքին:

*Հետազոտական մեթոդ:* Այս մեթոդի կիրառման շրջանակներում աշակերտներն ինքնուրույն ուսումնասիրում են իրենց համար բոլորովին նոր նյութը ինքնուրույն:

Հետազոտական մեթոդն անփոխարինելի է « ռեալ » պրոբլեմային ուսուցման պայմաններում, որը հաշվի է առնում աշակերտների անմիջական հետաքրքրություններն ու պահանջմունքները։ Ռեալ ուսումնական պրոբլեմը պետք է լինի աշակերտի պահանջմունքները և համապատասխանի նրա պատրաստվածության մակարդակին: Ն. Գրեյվզի աշխատությունում բերված է հետևյալ օրինակը, « մոտակա հանգստյան օրերին նախատեսված է արշավ, մեզ անհրաժեշտ է իմանալ թե ի՞նչ եղանակ է սպասվում այդ օրերին, որպեսզի որոշենք, թե ինչ հագուստ ու հանդերձանք է մեզ հարկավոր: Դասարանը պետք է բաժանվի խմբերի, որոնք կմշակեն եղանակի կանխատեսումը և կտան ռեալ առաջարկներ »։

**ԱՇԽԱՐՀԱԳՐՈՒԹՅԱՆ ՈՒՍՈՒՑՄԱՆ ՄԵԹՈԴՆԵՐԻ ԸՆՏՐՈՒԹՅՈՒՆԸ**

Ուսուցչի գործունեության մեջ , ամենակարևորն ու դժվարը մանկավարժական խնդիրների լուծման միջոցների և մեթոդների ընտրությունն է , որն ապահովում է կրթական նպատակների երաշխավորված ձեռքբերումը , հետևաբար և հենց ուսուցչի հաջողությունը : Մանկավարժական գործունեության ոճը ուղղակիորեն ազդում է ուսումնական գործընթացի առարկաների միջև փոխգործակցության հուզական մթնոլորտի վրա , ուսուցչի կողմից մանկավարժական խնդիրների լուծման միջոցների և մեթոդների ընտրության վրա , նպաստում կամ խոչընդոտում է վերապատրաստման հաջողությանը , միջանձնային հարաբերությունների ձևավորմանը ուսումնական խմբում։

Ուսուցչի կողմից դասավանդման մեթոդների ընտրությունը արդյունավետ մանկա -վարժական գործունեության խնդրի կարևորագույն կողմերից է : Այս հարցի բարդու -թյունը կայանում է չափազանց մեծ թվով գործոններով դասավանդման մեթոդների ընտրության պայմանականության մեջ: Յու .Կ . Բաբանսկին առաջարկում է դասա -վանդման մեթոդ ընտրելիս հաշվի առնել վեց հիմնական պարամետր , որոնք իրենց մեջ ներառում են գործոնների ողջ բազմազանությունը՝

* դասավանդման օրինաչափություններ և սկզբունքներ ,
* վերապատրաստման նպատակներն ու խնդիրները ,
* առարկայի բովանդակությունը ,
* սովորելու հնարավորություններ ուսանողների համար ,
* արտաքին պայմանների առանձնահատկությունները ,
* հնարավորություններ հենց ուսուցիչների համար ։

Դասավանդման մեթոդների դասակարգման խնդիրը ժամանակակից դիդակտիկայի սուր խնդիրներից է ։ Ըստ Յու .Կ . Բաբանսկին , ով մշակել է դասավանդման մեթոդ -ների դասակարգում , բոլոր հիմքերն ունի ուսուցչի գործունեության մեջ առանձնաց -նելու երեք կարևորագույն բաղադրիչներ՝ կազմակերպչական և արդյունավետ , խը -թանող և վերահսկում և գնահատում : Հետևաբար , գործունեության նկատմամբ ամ -բողջական մոտեցումը ենթադրում է դասավանդման մեթոդների երեք մեծ խմբերի առկայությունը .

1 ․ ուսումնական և ճանաչողական գործունեության կազմակերպման և իրակա -նացման մեթոդները (դրանց շնորհիվ է ապահովվում անձի կողմից կրթական տե - ղեկատվության միջնորդության գործընթացը ) .

2 ․ կրթական և ճանաչողական գործունեության խթանման և մոտիվացիայի մեթոդ -ները ( դրանց շնորհիվ ապահովվում են կրթական գործունեության կարգավորման կա -րևորագույն գործառույթները , դրա ճանաչողական, կամային և հուզական ակտիվա -ցումը ) .

3 ․ կրթական և ճանաչողական գործունեության արդյունավետության վերահսկման և ինքնավերահսկման մեթոդները ( դրանց շնորհիվ ուսուցիչները և ուսանողները կրթու -թյան ընթացքում իրականացնում են վերահսկողության և ինքնատիրապետման գոր –ծառույթներ ) :

Դասավանդման մեթոդների ընտրությունը , դրանց հարաբերակցությունը դասերի ընթացքում կախված է հետևյալ պայմաններից .

- օրինաչափությունները և դրանցից բխող ուսուցման սկզբունքները ,

- կրթության ձևերը , այսինքն՝ ուսումնական գործընթացի կազմակերպումից ,

- ուսուցման նպատակներն ու խնդիրները ։ Ուսուցման մեթոդի ընտրությունը հեշտ գործ չէ և պահանջում է գիտակցվա մոտեցում : Մեթոդների զուտ մեխանիկական ընտրությունը կհանգեցնի ուսումնական գործընթացի կարծրացմանը, կնվազեցնի ուսուցչի և աշակերտի ստեղծագործական ակտիվությու -նը :

Աշխարհագրության ուսուցման մեթոդի ընտրությունը մեծապես պայմանավորված է նյութի աշխարհագրական բովանդակությունից , և դրա ընտրության հարցում կամայականություն լինել չի կարող: Մեթոդի ընտրության վրա ազդող գործոն են հանդիսանում աշակերտների իմացական հնարավորությունները, աշխարհագրության կաբինետում գիտելիքի ստացման որևէ աղբյուրի առկայությունը, ուսումնասիրվող երևույթի բնույթը: Ինչպե՞ս ընտրել բովանդակությանը համապատասխան ուսուցման մեթոդ: Մ .Կ . Կովալևսկայան առաջարկել է գիտական հասկացությունների ձևավորման մեթոդիկա, որը հաշվի է առնում նրանց բովանդակության տրամաբանագնո - սեոլոգիական ( իմացաբանական ) էությունը : Օրինակ` որոշ հասկացություններ արտացոլում են`

- տեղեկություններ օբյեկտի վերաբերյալ` տեղանքի աշխարհագրական դիրքը, բարձրությունը, հեռավորությունը օվկիանոսներից և այլն, պետության տարածքը, բնակչության թիվը, պետական կարգը և այլն,

- որոշ հասկացություններ վերաբերում են օբյեկտի հատկություններին` մակերևույթի բնույթը, ափագծի կտրատվածությունը և այլն, տրանսպորտային ցանցի խտությունը, թողունակությունը և այլն,

- կան հասկացություններ երևույթների կամ պրոցեսների վերաբերյալ` հողմահարում, գոլորշիացում, բնակչության վերարտադրություն, տնտեսության ինտենսիվ և էքստենսիվ զարգացման ուղղություններ և այլն:

Արդեն պարզ է դառնում, որ նման բազմաբնույթ հասկացությունները չեն կարող ձևավորվել նույն մեթոդներով, դրանցից յուրաքանչյուրը պահանջում է ձևավորման առանձին մեթոդական մոտեցում:

Առանձնացվում են աշխարհագրական բովանդակության գիտելիքների խմբեր`

-գիտելիքներ աշխարհագրական օբյեկտների կամ երևույթների արտաքին տեսքի վերաբերյալ` լեռ, հարթավայր, անձրև և այլն:

-գիտելիքներ տարածության մեջ աշխարհագրական օբյեկտների տեղաբաշխման մասին` միկրո, մեզո, մակրո դիրք,

- գիտելիքներ հատկությունների վերաբերյալ` խոնավություն, բերքատվություն, տնտեսության ինտենսիվություն և այլն,

- գիտելիքներ երևույթների մասին` հողմահարում, ջրի շրջապտույտ և այլն,

-գիտելիքներ աշխարհագրական օբյեկտի կառուցվածքի մասին, օրինակ`

երկրակեղևի կառուցվածքը,

- գիտելիքներ աշխարհագրական օբյեկտների միջև եղած կապերի մասին, օրինակ` գետի ռեժիմի կախվածությունը կլիմայական պայմաններից:

Վերը նշվածի հիման վրա կարելի է պնդել, որ անհրաժեշտ է ընտրել մեթոդը կամ մեթոդական համակարգը գիտելիքի բավանդակությանը համապատասխան:

Աշխարհագրության ուսուցման մեթոդներից յուրաքանչյուրն ակտիվացնում են աշակերտի մտավոր գործունեության տարբեր տեսակները: Մեթոդներից որևէ մեկի բացառումը ուսումնադստիարակչական գործընթացի անպայմանորեն կհանգեցնի նրա նպատակների և խնդիրների թերի իրականացմանը:

Ինչպես տեսնում ենք, ուսուցման մեթոդները սերտ կապված են դպրոցական աշխար-հագրության բովանդակության հետ և փոփոխվում են ժամանակի ընթացքում կապված դասընթացի նպատակի և բովանդակության փոփոխման հետ: Ուսուցման մեթոդի ընտրությունը մեծապես կախված է ուսումնասիրվող երևույթի էությունից և նպատակից, սովորողի իմացական պահանջմունքներից, աշխարհագրության կաբինետի տեխնիկական հնարավորություններից:

*Աշակերտի ինքնուրույնության ապահովումը դասապրոցեսում* մեթոդների էական բնութագրիչներից մեկն է: Ժամանակակից մեթոդական գիտությունը մեծ տեղ է տալիս աշակերտի ինքնուրույն գործունեությանը և այս իմաստով կարելի է տարբերակել « ինքնուրույն աշխատանք » և « աշակերտի ինքնուրույն գործունեություն » եզրույթները:

Աշխարհագրության ուսուցման մեթոդիկայում ինքնուրույն աշխատանք ասելով հասկանում ենք ուսուցման կազմակերպման մի ձև, որի ընթացում աշակերտները առանց ուսուցչի միջամտության, որոշակի ժամանակահատվածում կատարում են առաջադրանք, իսկ կատարված աշխատանքը ենթարկվում է ստուգման ուսուցչի կողմից: Ինքնուրույն գործունեության էությունն այն է, որ աշակերտները ոչ միայն ինքնուրույն աշխատում են, այլև գիտակցում են սեփական գործունեության ու գործողությունների նպատակը, որոնք պետք է կատարեն ուսումնական խնդրների լուծման ընթացքում:

Ինքնուրույն գործունեության արդյունավետ կազմակերպման համար անհրաժեշտ է`

զարգացնել մտածողության հայտնի բոլոր ձևեևը` էմպիրիկ և տեսական, վերհիշական և ստեղծագործական, որոնք շատ փոխկապակացված ու փոխպայմանավորված են միմյանցով: Դրանցից յուրաքանչյուրը կատարում է որոշակի գործառույթ ձևավորում է համապատասխան մեթոդով և իր առանձին տեղն է գրավում սովորողի ինքնուրույն գործունեության կազմակերպման գործում, զարգացնել և կատարելագործել մտավոր գործողություն կատարելու կարողությունները` վերլուծություն, համադրություն, համեմատում, ընդհանրացում, դասակարգում, կարևորի և եկրորդականի առանձնացում և այլն: Այս կարողությունների ձևավորումը իրականացվում է պրոբլեմային ուսուցման պայմաններում:

Աշխարհագրության ուսուցման գործընթացում մեծ դեր ունեն ժամանակակից ուսուցման ձևերը, որոնք նպաստում են սովորողների մտավոր ունակությունների ակտիվացմանն ու զարգացմանը:

Ներկայումս օբյեկտիվ անհրաժեշտություն է դարձել դասավանդման ավանդական մեթոդների ու եղանակների հետ համատեղ աշխարհագրության դասավանդման մեջ ներդնել ուսուցման ժամանակակից փոխգործուն ( ինտերակտիվ ) մեթոդներ և եղանակներ` նպատակ ունենալով բարձրացնելու ուսուցանվող նյութի յուրացման արդյունավետությունը և զանազան հնարներ կիրառելու հնարավորություն ընձեռելով:

Արդի պայմաններում ժամանակակից սերունդ կրթելու համար մեթոդական այս նորարարությունները պարտադիր են: Այն նպաստում է սովորողի ինքնուրույն մտածելու, ստեղծագործելու զարգացմանը: Աշակերտների կարողությունների և հմտությունների ձևավորման համար կարևոր նշանակություն ունի դասավանդման ընթացքում մեթոդների ճիշտ ընտրությունը: Աշակերտն այսօր կարևորում է ուսուցչի կողմից իրեն գիտելիք հաղորդելու ձևը:

« Այս առումով էլ անհրաժեշտ է, որ աշխարհագրության ուսուցիչը յուրաքանչյուր դասին պատրաստվի հանգամանորեն, որովհետև աշակերտի կողմից ծրագրային նյութի յուրացումը մեծ չափով պայմանավորված է այդ նյութը հաղորդողի որակից: Աշխարհագրության դասերի հաջողությունը մեծապես կախված է նրա կահավորումից, որի վրա ուսուցիչը պետք է աշխատի օրեր ու ամիսներ առաջ: Դրանք ոչ միայն քարտեզներ են, այլ նաև բազմաթիվ ու բազմաբնույթ ցուցադրական նյութեր » ։

Սովորողների կարողությունների և հմտությունների ձևավորման համար կարևոր նշանակություն ունի դասավանդման ընթացքում համապատասխան մեթոդների ճիշտ ընտրությունը: Ուսման նկատմանբ հետաքրքրությունը մասամբ կարելի է լրացնել նաև հետաքրքրաշարժ ուսումնական նյութի օգտագործմամբ, քանի որ դա նպաստում է դասի արդյունավետության բարձրացմանը:

Աշխարհագրության դասաժամերին, աշակերտների տարիքային առանձնահատկություններից կախված, կարելի է ուսուցման գործընթացը կազմակերպել տեղեկատվական և հաղորդակցական տեխնոլոգիաների հետևյալ միջոցների օգտագործմամբ.

- համակարգչային ներկայացումներ,

- դպրոցական երկրատեղեկատվական համակարգեր,

- սահացուցադրումներ,

- ինտերակտիվ գրատախտակներ ,

- համակարգչային ուսուցողական խաղեր ,

- համակարգչային թեստեր,

- էլեկտրոնային գրադարաններ,

- կենդանի աշխարհագրություն։

Ուսումնական գործընթացում տեղեկատվական և հաղորդակցական տեխնոլոգիաների, մասնավորապես՝ համակարգչային տեխնիկայի կիրառումը թույլ է տալիս բարելավել և արդիականացնել աշխարհագրության ուսուցման գործընթացը: Դեռ

1989 թ. ՅՈՒՆԵՍԿՕ-ի միջազգային կոնգրեսի կողմից հաստատված « Կրթության և Տեղեկատվության » մասին դեկլարացիայում նշվում էր, որ ժամանակակից հանրային մշակույթի անբաժան մաս հանդիսացող նոր տեղեկատվական տեխնոլոգիաները նպատակաուղղված են կրթության համակարգի արդյունավետության բարելավմանը:

Աշխարհագրությանը վերաբերող համակարգչային ծրագրերն ուղղված են աշակերտների գիտելիքների, ստեղծագործելով աշխատելու, կարողությունների ձևավորմանն ու փորձի ձեռքբերմանը: Համակարգչային ծրագրերի օգնությամբ արագ կարելի է փոփոխել ուսուցանվող թեմային առնչվող ցուցադրական նյութը՝ քարտեզները,

աղյուսակները , սխեմաները , սահիկները և այլն: Դա հնարավորություն է ընձեռում ավելի պատկերավոր ներկայացնել ուսումնասիրվող թեման: Միևնույն ժամանակ, համացանցի օգտագործմամբ հնարավոր է ցուցադրել օդալուսատիեզերական լուսանկարներ, կազմել դիագրամներ, գրաֆիկներ և ժամանակի ու տարածության մեջ փոփոխվող աշխարհագրական երևույթների պատկերներ: Անհրաժեշտության դեպքում ուսուցման գործընթացում կարելի է օգտագործել թեմային համապատասխան տեսանյութ: Ուսուցանվող աշխարհագրական յուրաքանչյուր դասանյութ կամ թեմա պահանջում է համապատասխան ծրագրային միջոցներ: Դրանք կազմելիս պետք է առաջնորդվել հետևյալ դրույթներով.

- նոր նյութը յուրացնելիս պետք է օգտագործել ցուցադրական ծրագիր, որը աշակերտներին ավելի պարզ ու հստակ կներկայացնի թեման և այն կդարձնի ավելի հասկանալի,

- նոր նյութի ամրապնդման դասերին նպատակահարմար է օգտագործել վերահսկող ծրագրեր, որտեղ մասնակիցները ցուցադրում են ստացված գիտելիքները և նյութը ներկայացնելու անհրաժեշտ հմտությունները,

- գործնական պարապմունքների դասաժամերին կարելի է օգտագործել ուսուցչի կողմից նախապես պատրաստված ուրվագծային քարտեզներ, դիագրամներ, լուսանկարներ և այլն:

Ուսուցման գործընթացում տեղեկատվական և հաղորդակցական տեխնոլոգիաների կիրառումը, փոփոխելով դասավանդման և ուսուցման ավանդական մեթոդները, հնարավորություն է ընձեռում կիրառել նաև « տեղեկատվական դարին » համապատասխան նոր մեթոդներ` արդյունավետ ուսուցում կազմակերպելու համար: Պարզ է, որ այդ տեխնոլոգիաների օգտագործումը դասապրոցեսում խնայում է ժամանակը, պահպանում աշակերտների կարգապահությունը, ակտիվացնում նրանց, առաջացնում հետաքրքրություն առարկայի նկատմամբ, նպաստում աշակերտ - ուսուցիչ փոխհամագործակցությանը, ինչպես նաև բարձրացնում ուսումնական գործընթացի արդիականությունն ու արդյունավետությունը: ՏՀՏ -ի կիրառումը միաժամանակ ձևավորում է պատկերացումներ և կայուն գիտելիքներ արդյունավետ բնօգտագործման և բնապահպանության բնագավառում աշխարհագրության պրագմատիկ - կիրառական նշանակության վերաբերյալ: Դասավանդման մատչելիությունը ապահովելու և աշակերտների գործնական աշխատանքը կազմակերպելու համար նպատակահարմար է օգտագործել համակարգչային “Microsoft Office” ծրագրային փաթեթի “PowerPoint” ծրագիրը: Նյութերի մշակման համար ցանկալի է օգտագործել նույն փաթեթի “Excel”, “Word” ծրագրերը և այլ տպագիր նյութեր:

Համակարգչային տեխնոլոգիաների օգնությամբ կարելի է անցկացնել նաև գիտելիքների ստուգում: Այդ նպատակով կարող են օգտագործվել ինչպես պատրաստի,

այնպես էլ ուսուցիչների կողմից կազմված համակարգչային թեստեր: Աշակերտների գիտելիքների ստուգումը կարելի է իրականացնել և´ անհատապես, և´խմբային աշխատանքով :

Ուսումնական կարողությունների զարգացումը և աշակերտների ստեղծագործական ակտիվությունը դասերին ուղղակիորեն կապված են համակարգչային տեխնոլոգիաների գործածումից և առարկայի նպատակային դասավանդումից:

ՏՀՏ–ի գործնականում կիրառումը առանձնակի նշանակություն ունի նաև աշխարհագրական քարտեզների հետ աշխատելու և դաշտային – էքսկուրսիոն դիտարկումներ կատարելու ժամանակ:

Եվ այսպես, օգտագործելով տեղեկատվական և հաղորդակցական տեխնոլոգիաներ ուսուցիչը.

-հոգեբանորեն նպաստում է աշակերտների կողմից նյութի յուրացման գործընթացին և բարձրացնում դասի արդյունավետությունը,

- բարձրանում է աշակերտների ուսումնական ակտիվությունը,

- առաջացնում է հետաքրքրություն առարկայի նկատմամբ ,

- նպաստում է տարածական աշխարհայացքի ձևավորմանը ,

- արժևորում է աշխարհագրության կիրառական նշանակությունը ,

- նպաստում է դասանյութի հեշտ ընկալմանը ,

- մեծացնում է աշխարհագրություն առարկան ուսումնասիրելու ցանկությունը ,

- նպաստում է տեսական նյութի ավելի ամբողջական յուրացմանը ,

- սովորողներին հնարավորություն է տալիս ինքնուրույն ձեռք բերել աշխարհագրական տեղեկություններ և դրանք մշակել համակարգչային տեխնոլոգիաների օգտագործմամբ,

- աշակերտների մոտ ձևավորում է սեփական տեսակետը հստակ ու պարզ արտահայտելու կարողություն:

**ԵԶՐԱԿԱՑՈՒԹՅՈՒՆ**

Հետազտոական աշխատանքի արդյունքները կարելի ներկայացնել հետևյալ եզրակացությունների և առաջարկությունների տեսքով

- Համաշախարհայնացման ներկայիս ժամանակահատվածում խիստ բազմազան ու անչափ հասանելի են դարձել տեղեկատվության և գիտելիքի ստացման աղբյուրները, որի պատճառով հանրակրթության նկատմամբ հասարակական վերաբերմունքը կտրուկ փոխվել է: Այդ փոփոխությունների հիմնական շեշտը դրված է ուսուցման մեթոդների անընդհատ վերանայման և կատարելագործման վրա

- Հանրակրթությունում ուսուցման մեթոդների կատարելագործման համատեքստում առանձնանում են աշխարհագրության ուսուցման տարբեր մեթոդները, քանի որ հենց աշխարհագրությունն է ապահավում աշակերտների մոտ աշխարհայացքային դաստիարակությունն ու կրթությունը:

- Ուսուցման մեթոդների մեջ նորագույն տեխնոլոգիաների կիրառումը հանգեցնում է երկակի ազդեցության: Նախ․ այն խիստ հեշտացրել է նյութի մատուցման հնարավորությունները և գրավչությունը: Սակայն, միևնույն ժամանակ այն ճնշում է խոսքային, բնական մեթոդներին, որը լուրջ ազդեցություն է ունենում աշակերտների լեզվամտածողության, ինքուրույն աշխատանքի, ինքնուրույն կատարելագործման վրա:

- Ժամանակակից դպրոցում աշխարհագրության ուսուցման մեթոդների մեջ խիստ բարձրացել է տեսական - վերարցակման մեթոդների մասնաբաժինը: Այդ պատճառով պետք է լուրջ աշխատանք տարվի էմպիրիկ մեթոդների ներգրավման ուղղությամբ:

Այսպիսով, կարելի է ասել, որ յուրաքանչյուր դաս ունի իր մոտեցման ձևը և դա կախված է նյութի բարդության աստիճանից , աշակերտների ունակություններից: Ընդհանրացնելով կարելի է ասել , որ ուսուցման արդյունավետությունը բարելավելու համար անհրաժեշտ է կիրառել նոր մեթոդներ և հնարներ։

**ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ**

**1․ Մինասյան Ա․ , Աշխարհագրության ուսուցման մեթոդներն ու միջոցները, Երևան 2011**

**2․ Մինասյան Ա․ , Աշխարհագրության ուսուցման մեթոդիկա, Երևան, 2013**

**3․ Սարգսյան Ղ․ Բ․ , Աշխարհագրությայ դասավանդման մեթոդիկա, Երևան, 2002**

**4․ Петрова Е. , Теория и методика обучения географии, Томск. 2020**

**5. Сушкова О. Ю. , Методика обучения география. М., 2009**